text: 76-årig fældede tasketyv
  12 juli 2010 kl. 08.41
  En 76-årig kvinde fældede fredag en 22-årig bulgarsk kvinde som tyv. Mandag kl. 12 fremstilles den unge kvindelige tyv i grundlovsforhør, hvor politiet vil begære hende udvist.
  Den 76-årige fik stjålet sin punk i Netto i Erritsø fredag ved 14-tiden. Men kvinden reagerede resolut og rev pungen ud af hånden på den unge kvinde.
  Den 22-årige kvinde flygtede til fods fra forretningen, men kom ikke ret langt.
  
  Tilbageholdt på udlændingeloven
  Sydøstjyllands Politie i Fredericia har tilbageholdt den unge kvinde på udlændingeloven.
  - Den giver mulighed for at tilbageholde en anholdt i tre gange 24 timer, oplyser vicepolitiinspektør Bo Fischer til TV SYD.
  
  Vil satse på straksdom
  Nu er de tre døgn gået. Derfor fremstiller politiet den tyvagtige bulgarer i grundlovsforhør ved retten i Kolding. 
  Målet er dog helt klart at få en straksdom over kvinden.
  Sydøstjyllands Politi har i nogen tid kørt en stram kurs mod østeuropæiske forbrydere. De får en lyndom og udvises af landet.
  